Det Hvite Bånd

For filmen fra 2009, se Det hvite båndet
Det Hvite Bånd (på engelsk Woman’s Christian Temperance Union, WCTU, eller The White Ribbon) er en internasjonal, kristen avholdsorganisasjon for kvinner.

Det var amerikanske Annie Wittenmyyer (1827–1900) som startet The Women's Christian Temperance Union i Hillsboro i Ohio i 1874.  Fem år senere tok ho Frances E. Willard (1839–1898) over som president, og Annie mente foreninga burde hete The White Ribbon.  I tillegg til avholdssaken jobbet de fra 1883 også for kvinners stemmerett. Senere tok de også med sedelighet, fredssaken og dyrevern.

Margaret Østenstad fra Norge er den 16. Verdenspresident (2013–) 

 I Norge 
Den norske avdeling av Det Hvite Bånd (forkortet DHB) ble stiftet i 1889 av komtesse Ida Wedel Jarlsberg (1855–1929) og Birgitte Esmark (1841–1897). De kalte den Det Hvite Bånd – Norske kvinners totalavholdsselskap. Ida ble foreningens første leder mens Birgitte var sekretær. De fikk etablert diverse former for kvinnely.Kristin Natvig Aas, Hvite Bånd i Store norske leksikon Fra 1913 drev de Riisby kursted på Dokka for drikkefeldige kvinner, og foreninga fikk litt annet navn: Det Hvite Bånd – Norske Kvinners Kristne Avholdsforbund.

Det Hvite Bånd består pr. 2012 av drøyt 50 foreninger i alle Norges fylker, og har om lag 1300 medlemmer. Medlemstallet har vært synkende over flere år, og gjennomsnittsalderen på medlemmene er svært høy. Også internasjonalt har medlemstallet falt fra 50 000 i 1989 til 5 000 i 2012. Landsleder er Oddrun Smaabrekke. DHB utgir medlemsbladet Det Hvite Bånd (opplag ). DHB driver også arbeid blant barn og unge, og deltar i prosjekter i andre land.

 Referanser 

 Eksterne lenker 

 Det Hvite Bånds nettsider

Kategori:Norske avholdsorganisasjoner
Kategori:Norske religiøse organisasjoner
Kategori:Organisasjoner etablert i 1874
Kategori:1874 i Norge